წითელი, თეთრი და სამეფო ლურჯი (ფილმი)

„წითელი, თეთრი და სამეფო ლურჯი“ — 2023 წლის ამერიკული რომანტიკულ-კომედიური ფილმი, რომელიც წარმოადგენს მეთიუ ლოპესის სარეჟისორო დებიუტის ნაწილს. ფილმის სცენარი, რომელიც დაწერეს ლოპესმა და ტედ მალაუერმა, დაფუძნებულია კეისი მაკ-კუისტონის 2019 წლის ამავე სახელწოდების რომანზე; მასში მოთხრობილია ამერიკის შეერთებული შტატების პრეზიდენტის ვაჟისა (ტეილორ ზაქარ პერესი) და ბრიტანეთის პრინცის (ნიკოლას გალიცინი) სასიყვარულო ურთიერთობა. დამხმარე როლებს ასრულებენ კლინტონ კოლინზი, სარა შაჰი, რეიჩელ ჰილსონი, სტივენ ფრაი და უმა თურმანი.

2019 წელს -მა ფილმის შესახებ დააანონსა და პროდიუსერად გრეგ ბერლანტი დანიშნა. 2021 წელს რეჟისორად ლოპესი დაინიშნა, ხოლო სცენარის ავტორებად — იგი და მალაუერი. კასტინგი 2022 წლის ივნისში დაიწყო და მალევე პერესი, გალიცინი და თურმანი შესაბამისი როლებისთვის ამოირჩიეს. დანარჩენი მსახიობების შესახებ ინფორმაცია მომდევნო თვეში გასაჯაროვდა. გადაღებები ინგლისში 2022 წლის ივნისიდან აგვისტოს ჩათვლით მიმდინარეობდა.

ფილმის პრემიერა გაიმართა -ზე ლონდონში 2023 წლის 22 ივლისს, ხოლო -ზე გამოვიდა 11 აგვისტოს. ფილმმა კრიტიკოსებისგან დადებითი შეფასებები მიიღო და მოიპოვა ღირსშესანიშნავი სატელევიზიო ფილმის ნომინაცია პრაიმტაიმ ემის 76-ე დაჯილდოებაზე. „წითელი, თეთრი და სამეფო ლურჯი“ არის -ის სახელზე გამოცემული უკანასკნელი ფილმი, ერთი თვის შემდეგ სტუდიას სახელი გადაერქვა, როგორც . ფილმის გაგრძელება, რომელშიც ზაქარ პერესი და გალიცინი მონაწილეობას მიიღებენ, შემუშავების პროცესშია.

სიუჟეტი
ალექს კლერმონტ-დიასი, შეერთებული შტატების პირველი ვაჟი, პრინცი ფილიპის, კემბრიჯის ჰერცოგის, ქორწილს ესწრება. პრინცი ფილიპის უმცროს ძმასთან, პრინც ჰენრისთან, ალექსს ხანგრძლივი შუღლი აკავშირებს. მიღების ცერემონიისას ალექსსა და ჰენრის კამათი მოუვათ, რის შედეგადაც მათ 75 000 გირვანქა სტერლინგის ღირებულების საქორწილო ტორტი დაეცემათ.

დაძაბულობის შესამსუბუქებლად და დედამისის არჩევნების კამპანიის კეთილდღეობისთვის ალექსი და ჰენრი იძულებულები არიან, მრავალ ინტერვიუსა და სახალხო გამოჩენაში მიიღონ მონაწილეობა, სადაც მათ თავი მეგობრებად მოაქვთ. ალექსი ჰენრის უმხელს, რომ მის მიმართ წყენა მაშინ გაუჩნდა, როცა ალექსის, როგორც საჯარო ფიგურის, პირველი გამოჩენის დროს ჰენრიმ იგი მკვახედ დააიგნორა. ჰენრი ალექსს ბოდიშს უხდის და უხსნის, რომ იმ დროს მამა ახალი გარდაცვლილი ჰყავდა და ღონისძიებებზე დასწრებას აიძულებდნენ. ალექსი და ჰენრი შერიგდებიან, მოგვიანებით კი რეგულარულ მიმოწერას იწყებენ და მეგობრდებიან.

ჰენრი ალექსს თავის ყოველწლიურ ახალი წლის წვეულებაზე ეპატიჟება. როცა ჰენრი დაინახავს, თუ როგორ კოცნის ალექსი რამდენიმე გოგონას შუაღამით, წვეულებიდან უეცრად მიდის. ალექსი მას თეთრი სახლის უკან გაჰყვება. ჰენრი ალექსს კოცნის, თუმცა მომდევნო კვირებში ალექსის შეტყობინებს არ პასუხობს. ვიცე პრეზიდენტის შვილიშვილთან და ალექსის მეგობართან, ნორასთან, ამის გამხელისა და განხილვის შემდეგ, ალექსი ხვდება რომ მას ჰენრი იზიდავს.

რამდენიმე კვირის შემდეგ, ალექსი და ჰენრი ერთმანეთს ხვდებიან და რომანტიკულ ურთიერთობას იწყებენ, თუმცა ამას საიდუმლოდ ინახავენ, გარდა ახლო ოჯახისა და მეგობრებისა, ასევე საიდუმლო სამსახურისა და 5-ის პირადი მცველებისა. ერთმანეთთან შესახვედრად ალექსი და ჰენრი კერძო რეაქტიული თვითმფრინავებით მიმოფრინავენ ამერიკასა და ინგლისს შორის.

ალექსი შეიმუშავებს არჩევნებში დედამისისთვის ტეხასის ხმების მოპოვების გეგმას, რის შემდეგაც იქ გადადის და საარჩევნო კამპანიას ხელმძღვანელობს. როცა ალექსი ბრუკლინში დემოკრატიული პარტიის ეროვნულ ყრილობაზე სიტყვით გამოსვლისთვის ჩადის, ჰენრი მას მოულოდნელად სტუმრობს. ალექსი მოგვიანებით დედამისს თავისი ორიენტაციისა და ჰენრისთან ურთიერთობის შესახებ უტყდება. დედამისი მას მხარს უჭერს და ურჩევს, ურთიერთობაში სიფრთხილე შეინარჩუნოს.

ალექსი ჰენრის თავისი ოჯახის აგარაკზე, ოსტინთან (ტეხასი) ახლოს, ეპატიჟება, სადაც ალექსი მისთვის სიყვარულში გამოტყდომას აპირებს, თუმცა ჰენრი შიშობს, რომ სასიყვარულო ურთიერთობას შეინარჩუნებს — ვინაიდან დიდი ბრიტანეთის სამეფო ოჯახი ამას არ მიიღებს — საუბარს გაურბის და ღამით, ალექსის შეუმჩნევლად, ინგლისში გაფრინდება. ამის შემდეგ, იგი ალექსთან კონტაქტს სრულიად წყვეტს. ალექსი ჰენრის ინგლისში მოულოდნელად მიაკითხავს და მისი საქციელის ახსნა-განმარტებას დაჟინებით ითხოვს. ჰენრი აღიარებს, რომ ალექსი მასაც უყვარს, თუმცა მისი სამეფო მდგომარეობა მათ ურთიერთობას შეუძლებელს გახდის. ალექსი ჰენრის არწმუნებს, რომ მათი ურთიერთობისთვის ბრძოლა ღირს და ისინი შერიგდებიან.

ალექსის აშშ-ში დაბრუნებიდან მალევე, მისი და ჰენრის პირადი ელექტრონული ფოსტის მიმოწერები ჰაკერმა ონლაინ გამოაქვეყნა, რაზეც პრესა და მედია ინტენსიურად საუბრობს. ალექსი გულისამაჩუყებელი სიტყვით გამოდის. თეთრი სახლიც და სასახლეც ალექსსა და ჰენრის კომუნიკაციის საშუალებას არ აძლევს. ზაჰრა ბანკსტონი, თეთრი სახლის შტაბის უფროსი, უკავშირდება შაანს, ჰენრის მეჯინიბეთუხუცესს, და ალექსი და ჰენრი ლაპარაკს საბოლოოდ ახერხებენ. ალექსი ლონდონში ჰენრისთან შესახვედრად უმალვე გაფრინდება. მეფე ჯეიმზ მათ შეხვედრაზე იძახებს და ეუბნება, რომ ერთად ვერ იქნებიან, რადგან მათი ურთიერთობა სამეფო ტრადიციასა და ხალხის მოლოდინებს არ ესადაგება. ამისდა მიუხედავად, ჰენრის მხარდამჭერი და, ბეატრისი, ბაკინგემის სასახლის წინ შეკრებილ ბრბოს შენიშნავს, რომელიც ჰენრისა და ალექსის მხარდასაჭერად გამოვიდა. ახალი ამბებით ირკვევა, რომ მსგავსი მხარდაჭერითი დემონსტრაციები მთელ გაერთიანებულ სამეფოში იმართება. ალექსი და ჰენრი ფანჯრის წინ ერთმანეთს კოცნიან, რის შემდეგაც აივანზე გადიან, რათა პუბლიკას როგორც წყვილი, ისე შეეგებონ.

არჩევნების ღამეს ჰენრი შეერთებულ შტატებში ალექსთან ერთად ბრუნდება. ალექსის ტეხასის გეგმა დედამისის ხელახალი გამარჯვებით სრულდება. იმავე საღამოს, ალექსი და ჰენრი ველოსიპედებით მიდიან ალექსის „მუშათა კლასის“ ბავშვობის სახლში, ოსტინში, სადაც ველოსიპედებს გაზონზე ტოვებენ და სახლში გამარჯვების აღსანიშნავად შედიან.

მსახიობები
ტეილორ ზაქარ პერესი — ალექს კლერმონტ-დიასი, შეერთებული შტატების პირველი ვაჟი
ნიკოლას გალიცინი — პრინცი ჰენრი, ბრიტანეთის პრინცი, ბრიტანეთის ტახტის სათადარიგო მემკვიდრე
სარა შაჰი — ზაჰრა ბანკსტონი, ელენ კლერმონტის შტაბის უფროსი

უმა თურმანი — ელენ კლერმონტი, შეერთებული შტატების პირველი ქალი პრეზიდენტი და ალექსის დედა
მალკოლმ ატობრა — პერსი ოკონჯო, პრინცი ჰენრის საუკეთესო მეგობარი
აკშაი ხანა — შაან შრივასტავა, პრინცი ჰენრის მეჯინიბეთუხუცესი
შერონ დელორეს კლარკი — გაერთიანებული სამეფოს პრემიერ-მინისტრი
ანიშ შეტი — ემი, შეერთებული შტატების საიდუმლო სამსახურის აგენტი
ხუან კასტანო — მიგელ რამოსი, პოლიტიკური ჟურნალისტი და ალექსის ყოფილი ერთი ღამის პარტნიორი

ამასთან ერთად, დონალდ სეიჯ მაკ-კეი თამაშობს ჯეფრი რიჩარდსს, რესპუბლიკელ საპრეზიდენტო ნომინანტს, ელენ კლერმონტის მეტოქეს საპრეზიდენტო არჩევნებში, ხოლო რეიჩელ მედოუ და ჯოი რეიდი საკუთარ თავს განასახიერებენ. კეისი მაკ-კუისტონი, ორიგინალი რომანის ავტორი, ფილმში კამეოს სახით ჩნდება, როგროც ელენ კლერმონტის სიტყვის დამწერი.

წარმოება
შემუშავება
2019 წლის აპრილში გავრცელდა ინფორმაცია, რომ -მა მოიგო რომანის „წითელი, თეთრი და სამეფო ლურჯი“ ფილმად გადაღების უფლებები აუქცონზე, და რომ ფილმს აწარმოებდა მისი ქვემდებარე - -ის ხელმძღვანელობით. 2021 წლის ოქტომბერში დაანონსდა, რომ მეთიუ ლოპესი რეჟისორად და ერთ-ერთ სცენარისტად დაიქირავეს, მეორე სცენარისტად კი ტედ მალაუერი დაინიშნა.

კასტინგი
2022 წლის 1 ივნისს დაანონსდა, რომ ტეილორ ზაქარ პერესი და ნიკოლას გალიცინი ფილმის მთავარ პერსონაჟებს, შესაბამისად, ალექს კლერმონტ-დიასსა და პრინც ჰენრის შეასრულებდნენ. აგრეთვე დაანონსდა, რომ ფილმში მონაწილეობას მიიღებდნენ კლიფტონ კოლინზი, სტივენ ფრაი, სარა შაჰი, რეიჩელ ჰილსონი, ელი ბამბერი, ანიშ შეტი, პოლო მორონი, აჰმედ ელაი და აკშაი ხანა. ფილმზე მუშაობა დაიწყო გაერთიანებულ სამეფოში იმავე თვეს. 2022 წლის ივლისში მსახიობთა სიას შეემატნენ შერონ დოლორეს კლარკი, მალკოლმ ატობრა და ტომას ფლინი.

გადაღება
გადაღებები დაიწყო გაერთიანებულ სამეფოში 2022 წლის ივნისში და დასრულდა აგვისტოში.

ალექსისა და ჰენრის ცეკვის სცენა გადაიღეს ვიქტორიასა და ალბერტის მუზეუმის სკულპტურების გალერეაში. სცენაში განსაკუთრებული ყურადღება ექცევა ივან მეშტროვიჩის ქანდაკებას .

მუსიკა
ფილმისთვის მუსიკა დაწერა & -მა. საუნდტრეკის ალბომი გამოაქვეყნა -მა 2023 წლის 11 აგვისტოს.

ალბომში შედის -სა და ოლივერ სიმის სიმღერები. -ის „ “ გამოქვეყნდა, როგორც სარეკლამო სინგლი 2023 წლის 26 ივლისს. იგი წარმოადგენს მიუზიკლის „“ ამავე სახელწოდების ერთ-ერთი სიმღერის ქავერს. 2023 წლის 3 აგვისტოს გამოქვეყნდა სიმის „ (, & )“, რომელიც მისი 2022 წლის ალბომის „ “ ამავე სახელწოდების სიმღერის საორკესტრო ვერსიაა.

გამოსვლა
„წითელი, თეთრი და სამეფო ლურჯი“ პირველად გამოვიდა 2023 წლის 22 ივლისს -ზე ლონდონში, თუმცა პრემიერას მსახიობები არ დაესწრნენ 2023 წლის ამერიკის მსახიობთა გილდიის გაფიცვის გამო. მეთიუ პერესი შემოქმედებითი გუნდის ერთადერთი წევრი იყო, ვინც პრემიერაზე გამოცხადდა, თუმცა წითელ ხალიჩაზე არ გაიარა და არც ინტერვიუში მიუღია მონაწილეობა, ვინაიდან ისიც გაფიცული იყო, როგორც აშშ-ის მწერალთა გილდიის წევრი.

ფილმი -ზე გამოვიდა 2023 წლის 11 აგვისტოს. გამოსვლიდან სამი კვირის განმავლობაში იგი მთელი მსოფლიოს მასშტაბით ყველაზე ნახვად ფილმი გახდა და გამოიწვია, როგორც უწოდებს, ახალ გამომწერთა „უზარმაზარი მოზღვავება“. -მ ფილმი თურქეთში არ გამოუშვა სცენების გამო.

გამოხმაურება
კრიტიკოსთა შეფასება
 -ის ბრაიან ლოურიმ აღნიშნა, რომ ფილმი „ძირითადად ზღაპრული რომანსია, მხოლოდ იმ განსხვავებით, რომ აქ გამოწვევა არა ბოროტი დედინაცვალი ან ავი ჯადოქარია, არამედ ის, თუ რა ხდება, როცა ჭეშმარიტი სიყვარული არა ერთ, არამედ ორ პრინცს პოულობს.“ ნიუ-იორკ ტაიმზის ეიმი ნიკოლსონმა დაწერა: „ფილმი ფანფიქციასავით ჟღერს და ასევე გამოიყურება კიდეც, განსაკუთრებით მაშინ, როცა გალიცინი თავის ნიკაპს მორცხვად ხრის — მოძრაობა, რომელიც პრინცესა დიანამ თავის ვაჟებს გადასცა. და მაინც, როგორც ნებისმიერი ექსცენტრული რომანსი, რომელიც მისი ტრანსატლანტიკური ზღვის მარილის ფასად ღირს, დებიუტანტმა რეჟისორმა მეთიუ ლოპესმა მოახერხა, რომ მაყურებელი წყვილის მეტოქეებიდან საწოლის გამზიარებლებად გარდასახვას გულშემატკივრობდეს. ამას ხელს უწყობს ოპერატორი სტივენ გოლდბლატი, რომელიც მთავარ გმირებს ისე საყვარლად იღებს, რომ ნახევრად ელით, ისინი კამერას მიუბრუნდებიან და ოდეკოლონის რეკლამირებას დაიწყებენ. მათი მხიარული ქიმიის წყალობით, ფილმმა თავი მოგვყიდა. თუმცა, ნიკოლსონმა გააკრიტიკა რამდენიმე „ზედმეტად თეატრალური დეკორაცია“. -ის ვენდი აიდმა ფილმს ხუთიდან სამი ვარსკვლავი მიანიჭა და მას უწოდა „ისეთი დახვეწილი და გაპრიალებული, რომ წვრილმანების გამართვით შეპყრობა უფრო ჩანს, ვიდრე რეჟისორობით.“ თუმცა, მან აღნიშნა ზაქარ პერესისა და გალიცინის ხიბლი და ფილმის მიზიდულობა მათ დამსახურებას მიაწერა: „როგორც ჩანს, ორი წარმოუდგენლად ლამაზი ბიჭის მიერ ერთმანეთისთვის თვალებაბრჭყვიალებული ცქერა, შეიძლება, სწორედ ისაა, რაც ამჟამად ესკაპიზმისთვის გვჭირდება.“

 -ის ლორენ სარნერის თქმით, ფილმს „აქვს გარკვეული ნაკლოვანებები, მაგრამ იგი მაინც გულიანი, სახალისო და საყვარელი რომკომია“. მან გააკრიტიკა თურმანის შესრულება (მონათლა, როგორც „კარიერაში ყველაზე უარესი“), მისი ტეხასური აქცენტი და მისი პერსონაჟი, მაგრამ შეაქო ზაქარ პერეზისა და გალიცინის შესრულება. სარნერმა ასევე აღნიშნა მსგავსება პრინც ჰენრისა და პრინც ჰარის შორის; ორივე პრინცი ტახტის სათადარიგო მემკვიდრეა და მათი რომანტიკული ურთიერთობები ამერიკელ საყვარელებთან იწვევს დაძაბულობას უფროს ძმებთან.
 -ის ჯესი ტომპსონმა ფილმს ხუთიდან სამი ვარსკვლავი მიანიჭა და შეაჯამა, რომ იგი „თავიდან დაღმეჭილი და გონებამახვილურია, მაგრამ შემდეგ საპნის ოპერის რეჟიმში გადადის და თავისუფლდება.“ მან ასევე „გვირგვინსა“ და პრინცი ჰარის მედიატურს შორის პარალელი გაავლო და აღნიშნა „ლიბერალური ფანტაზიის ატმოსფერო“. მან როლებში ზაქარ პერეზისა და გალიცინის არჩევას უწოდა „აბსურდულად [კარგი] ... თითქოს დისნეის ანიმაციური პრინცები რეალური ადამიანები გამხდარიყვნენ“, ხოლო თურმანის შესრულება დაახასიათა, როგორც „დელიკატურად კემპური“.

 -ის ბენჯამინ ლიმმა ფილმს ხუთიდან ორი ვარსკვლავი მიანიჭა და მას „კარგი განზრახვის მქონე, მაგრამ უსიცოცხლო“ უწოდა. დაწერა: „წითელი, თეთრი და სამეფო ლურჯი უბრალოდ არ არის ის სახალისო, გონების დამამშვიდებელი ფილმი, რომელიც იგი შეიძლებოდა ყოფილიყო; ნებისმიერი შექება მიმართულია უფრო განზრახვისკენ, ვიდრე შესრულებისკენ.“ -ის ლუის სტეიპლზის აზრით, ფილმის „მოსაწყენად შაბლონური“ სცენარი „ხშირად ისეთ შთაბეჭდილებას ტოვებს, თითქოს -ის დაწერილი იყოს“, მან გააკრიტიკა ფილმის ზედმეტად „ანგლო-ამერიკული ურთიერთობების ფანტაზიაში“ და ბრიტანელებისა და ამერიკელების სტერეოტიპებში ჩაღრმავება. მან ფილმი ნეგატიურად შეადარა „პრინცესას დღიურებს“ (2001), „სრულიად მარტოხელას“ (2021), „რაინდი შობის წინ“ (2019), „ცეცხლის კუნძულსა“ (2022) და „ძმებს“ (2022), ხოლო დასკვნაში აღნიშნა: „თუ ეძებთ ფილმს ლამაზ ბიჭებზე, რომლებსაც იდეალური თმა და გამონაკვეთი პრესები აქვთ და რომელიც თქვენგან ბევრს არ მოითხოვს, მაშინ ეს შეიძლება თქვენთვის იყოს. მაგრამ თუ ელით, რომ ეს რომკომის ისეთი ხარისხი იქნება, რომელიც ხმამაღლად გაგაცინებთ და რაღაც საინტერესო ამბობს ურთიერთობებზე — ან საერთოდ, რამეზე ზარმაცი კლიშეების მიღმა – მაშინ სამეფოდ იმედგაცრუებული დარჩებით.“

ჯილდოები და ნომინაციები
გაგრძელება
მსახიობებმა და შემოქმედებითმა გუნდმა ფილმის გაგრძელების შესახებ 2024 წლის 9 მაისს ეკრანირების შემდგომი კითხვა-პასუხის სესიის დროს დააანონსეს.